امریکانین نیویورک تایمز قزئتی‌نین رئداکسیا هئیتی پرزیدنت دونالد ترامپین سیا-نین گلدیگی نتیجه‌یه و امریکان  دگرلرینه محل قویما‌دان جمال خاشقچی جینایتی ایله باغلی سعودیه عربیستانی‌نین آچیقلاما‌لارینی هضم ائتدیگینی بیلدیردی.
امریکانین نیویورک تایمز قزئتی‌نین رئداکسیا هئیتی‌نین درج ائتدیگی مقاله ده "ترامپ سعودیه عربیستانی‌نین دگرلرینی مودافعه ائدیر" باش‌لیق‌لی مقاله‌سینده پرزیدنت دونالد ترامپین خاشقچی جینایتی ایله باغلی موضعینی دیرلندیریلدی.
مقاله‌ده ترامپین بیر گون اول وئردیگی یازی‌لی آچلقلامایا ایستینا‌دن: "اصلینده، ترامپ جمال خاشقچی‌نین اؤلدورولمه‌سی‌نین نه قدر سهو بیر آددیم اولماسیندان و کیم‌لرین سببکار اولماسیندان آسیلی اولمایا‌راق سعودیه رژیمی‌نین یانیندا اولاجاغینی سؤیله‌دی" یازیلیر.
ترامپین "دونیا چوخ تهلوکه‌لی بیر یئردیر" ایفاده‌سینه دقت چکیلن یازیدا: " ترامپ سعودیه عربیستانین‌داکی، و یا باشقا یئرلردکی ظالم‌لاری جسارتلن‌دیره‌رک، دونیانی داها تهلوکه‌لی بیر مکانا چئویریر" دئییلیر و ترامپین موناسیبت‌لری‌نین تیجاری کاراکتئر داشیدیغی وورغولانیر.
عدالتین برقرار اولماسی اوچون جمال خاشقچی جینایتی‌نین بوتون دئتال‌لاری‌نین اوزه چیخاریلماسی‌نین واجیب‌لیگی وورغولانان یازیدا: "سعودیه عربیستانی‌نین ولیهد شاهزاده‌سی ده داخیل اولماقلا، سعودیه هربیستاندا هئچ کیم ائتدیک‌لرینه گؤره حساب وئرمک‌دن قاچا بیلمه‌مه‌لی‌دیر".
خاطیرلاداق کی، جمال خاشقچی اکتبرین 2-ده سعودیه عربیستانی‌نین ایستانبول‌داکی کونسوللوغوندا وحشیجه‌سینه اؤلدورولوب.
